Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2003. évi C. törvény (a továbbiakban: Eht.) 162. § bekezdése elõírja, hogy az emberi beavatkozás nélküli, automatizált
Paragraph Index: 596

2003. évi C. törvény (a továbbiakban: Eht.) 162. § bekezdése elõírja, hogy az emberi beavatkozás nélküli, automatizált hívórendszer az elõfizetõ tekintetében csak akkor alkalmazható közvetlen üzletszerzési vagy tájékoztatási célra, ha ehhez az elõfizetõ elõzetesen hozzájárult. Ez a rendelkezés az elõfizetõk magánéletének védelmét szolgálja azáltal, hogy sem üzletszerzési, sem – jelen esetben politikai – tájékoztatási célból ne lehessen kéretlenül a polgárok magánéletébe avatkozni. (1287/A/2005) A FIDESZ Magyar Polgári Szövetség hasonló telefonos kampányának vizsgálata során azt kellett tisztázni, hogy a párt kezel-e személyes adatokat vagy sem: a telefonos megkeresésekhez használt módszer milyen technikai megoldáson alapul, a polgárokkal történõ kapcsolatfelvétel miként történik, illetve bármely információt a személyekhez társítva nyilvántartanak-e. A FIDESZ arról tájékoztatta a biztost, hogy „telefonos tájékoztatása során az úgynevezett véletlenszám-generálás elnevezésû eljárást használta, melynek lényege, hogy a körzetszámok ismeretében egy számítógépes rendszer hatjegyû számokat (Budapesten hétjegyûeket) képez véletlenszerûen, és így indít hívásokat”. Emellett arról is értesített, hogy a párt nem kezel személyhez köthetõ információkat, személyes adatokat. Az automatikus hívórendszerek segítségével megvalósított kapcsolatfelvétel módszerét alapvetõen kétféleképpen alkalmazzák a kampányban részt vevõ pártok. Az egyik megoldás során korábbi, nyilvános adattárakban szereplõ telefonszámok közül válogat a gép, míg a másik eljárásban, melyet a párt is alkalmazott, a számítógép nyilvános adattárak felhasználása nélkül, tisztán véletlenszerûen képez telefonszámokat a rendelkezésre álló számtartomány alapján. Ez utóbbi módszer, amennyiben a rendszer a tájékoztatás közben vagy azt követõen személyhez kapcsolható adatokat, információkat nem rögzít, személyes adatkezeléssel sem jár. Emellett azonban a véletlenszerû számgenerálás útján megvalósuló kapcsolatfelvétel magában rejti annak kockázatát, hogy titkos telefonszámokat is tárcsáz a központ. További vizsgálati intézkedések megtétele ennek ellenkezõjének bizonyítására a biztos részérõl nyomozati jogkört feltételezne, a rendelkezésére álló információk alapján az Avtv. szabályainak megsértését nem állapította meg. Mindemellett azonban – az elõbbiekben bemutatott esethez hasonlóan – felhívta a figyelmet az Eht. említett rendelkezésére, vagyis arra, hogy az emberi beavatkozás nélküli, automatizált hívórendszer az elõfizetõ tekintetében csak akkor alkalmazható közvetlen üzletszerzési vagy tájékoztatási célra, ha ehhez az elõfizetõ elõzetesen hozzájárult. (2340/A/2005) 2006/162/II. szám Nagy állami (önkormányzati) adatkezelések Az Irányított Betegellátási Rendszer Az érintettek információs önrendelkezési jogának védelme érdekében az adatvédelmi biztosnak kötelessége fellépni az egészségügyi ágazatban tapasztalt tendencia ellen, melynek legfõbb következménye, hogy – az egyébként törvényes és jogszerû adatkezelések mellett – újabb, különleges adatokat tartalmazó, megkérdõjelezhetõ jogalapú és célú nyilvántartások jönnek létre. Már a tavalyi beszámolóban is részletesen sor került az Irányított Betegellátási Rendszer (a továbbiakban: IBR) – akkor még modellkísérleti szakaszának – adatvédelmi szempontból történõ elemzésére. Ezek alapján az adatvédelmi

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes